56. beklager den mangel på mærkbar værdiforøgelse, som de eksisterende agenturer og organisationer på
europæisk plan hidtil har bevirket, især den begrænsede informationsudveksling mellem medlemsstaterne
og Europol, som er det vigtigste europæiske organ til bekæmpelse af menneskehandel i henhold til artikel2, stk. 2, i Europol-konventionen (
1), EU-traktaten, formandskabets konklusioner fra Det Europæiske Råd i
Tampere og Haag-programmet; beklager endvidere, at Europol blandt sine mange analyser af specifikkeforbrydelser hidtil kun har udarbejdet et analytisk dokument på dette område;
57. understreger, at Europol i højere grad bør prioritere bekæmpelse af menneskehandel; mener, at Euro-
pols finansielle og personalemæssige ressourcer bør anvendes til at effektivisere Europols forebyggendeindsats mod menneskehandel, især handel med kvinder og børn, og til bekæmpelse af omfattende internati-onal organiseret kriminalitet;
58. understreger vigtigheden af et tæt samarbejde mellem Europols tjenester og deres internationale
modstykker med ansvar for bekæmpelse af menneskehandel (især hvad angår udveksling af oplysninger om
kriminelle netværk, menneskehandelsruter og menneskehandlernes identitet) med henblik på at øge retsfor-følgningens effektivitet;
59. opfordrer Kommissionen til hvert år at fremlægge en oversigt over de aktioner, der er gennemført i
hver medlemsstat, inklusive en evaluering af gennemførelsen og håndhævelsen af lovgivning mod menne-
skehandel;
60. opfordrer Kommissionen og Rådet til at koordinere og sørge for kohærens i deres aktiviteter i
forskellige internationale fora som f.eks. FN, Europarådet, Organisationen for Sikkerhed og Samarbejde iEuropa, Beijing-processen, stabilitetspagten for Sydeuropa og G8;
61. opfordrer medlemsstaterne til at oprette programmer for samarbejde mellem de lokale enheder og de
kompetente tjenester om sikkerhed i de regioner, der er hårdest ramt af arbejdsløshed, med henblik på atforebygge menneskehandel;
62. pålægger sin formand at sende denne beslutning til Rådet og Kommissionen samt til regeringerne og
parlamenterne i medlemsstaterne og tiltrædelseslandene.
(1) EFT C 316 af 27.11.1995, s. 2.
P6_TA(2006)0006
Luftfartspolitik
Europa-Parlamentets beslutning om en dagsorden for EU's luftfartspolitik over for tredjelande
(2005/2084(INI))
Europa-Parlamentet,
— der henviser til meddelelse fra Kommissionen om en dagsorden for EU's luftfartspolitik over for tredje-
lande (KOM(2005)0079),
— der henviser til Rådets konklusioner af 27. juni 2005 om en dagsorden for EU's luftfartspolitik over for
tredjelande (1),
— der henviser til forretningsordenens artikel 45,— der henviser til betænkning fra Transport- og Turismeudvalget (A6-0403/2005),24.11.2006 C 287 E/84 Den Europæiske Unions Tidende
Tirsdag, 17. januar 2006DA
(1) EUT C 173 af 13.7.2005, s. 1.
A. der henviser til, at luftfartsektoren såvel inden for som uden for Europa er en voksende sektor med et
stort økonomisk potentiale,
B. der henviser til, at Domstolen har fastslået, at en del af medlemsstaternes eksisterende bilaterale
luftfartsaftaler er i strid med fællesskabsrettens principper og derfor skal ændres,
C. der henviser til, at Fællesskabet kan optræde med hele sin økonomiske og politiske vægt ved indgåelse
af luftfartsaftaler med tredjelande og forhindre indbyrdes forskelsbehandling mellem luftfartsselskaber iEU,
D. der henviser til, at lovgivningsmæssig konvergens er særlig vigtig, og er en forudsætning for indgåelse
af sådanne aftaler, navnlig hvad angår bestemmelser om sikkerhed, sikring, konkurrence, statsstøtte,
miljø og arbejdstagernes sociale rettigheder,
E. der henviser til, at Kommissionen ved sådanne forhandlinger bør drage nytte af medlemsstaternes og
andre berørte parters ekspertise og oplysninger og bør inddrage dem før, under og efter forhandlin-gerne med tredjelande,
Generelle principper
1. erkender luftfartssektorens globale karakter, økonomiske betydning og stadige vækst, såvel som
behovet for at styre virkningen af denne vækst med lufttrafikstyring, sikkerhed og miljø og derfor behovetfor at udvikle en fælles luftfartspolitik over for tredjelande;
2. betoner behovet for en sammenhængende strategi for udarbejdelsen af en fælles ekstern luftfartspolitik
og betragter aftalerne med USA, Rusland og Kina som forudsætninger for en sådan strategi;
3. erkender nødvendigheden af, at eksisterende bilaterale aftaler på grundlag af Domstolens afgørelse
bringes i overensstemmelse med fællesskabsretten, enten ved at medlemsstaterne selv ændrer dem eller
fortrinsvis ved, at der indgås fællesskabsaftaler under det såkaldte horisontale mandat med inddragelse afviden og informationer fra medlemsstaterne og andre berørte parter;
4. fremhæver, at medlemsstaternes ret til at forhandle under igangværende forhandlinger om fællesskabs-
aftaler ikke må begrænses;
5. understreger, at tilpasningen af bilaterale aftaler bør foretages så hurtigt som muligt for at undgå retlig
usikkerhed;
6. understreger, at indledningen af enhver forhandling om fællesskabsaftaler — som i sagens natur er
mere langvarig end horisontale forhandlinger — kun kan støttes, hvis der foreligger en klar og sammen-hængende forhandlingsstrategi;
7. erkender, at denne fremgangsmåde kan suppleres med en grundlæggende ændring af luftfartspolitikken
over for tredjelande, hvilket ville sikre en merværdi for de europæiske forbrugere og erhvervslivet i EU vedat vedtage nye og ambitiøse aftaler mellem Fællesskabet og tredjelande;
8. mener, at der om nødvendigt kan foretages en bilateral koordinering af trafikrettighederne, hvis der er
tale om langvarige forhandlingerne, hvor partnerlande indtager en protektionistisk holdning;
9. støtter fuldt ud princippet om den dobbelte og udelelige dagsorden, der er foreslået for sådanne
forhandlinger, og som knytter åbningen af markedet til lovgivningsmæssig konvergens;24.11.2006 C 287 E/85 Den Europæiske Unions Tidende
Tirsdag, 17. januar 2006DA
Åbning af markedet
10. understreger, at nye aftaler bør være afbalancerede med hensyn til markedsadgang, hvilket kan
omfatte bl.a. cabotage, etableringsret, ejerskab og kontrol samt konkurrenceregler og statsstøtte, men
udelukkende på grundlag af uforbeholden gensidighed;
11. erkender, at »open skies-aftaler« ganske vist er ønskelige, men ikke altid mulige;
12. erkender, at en fortsættelse af de eksisterende bilaterale ordninger er at foretrække, men kun som en
midlertidig løsning i de tilfælde, hvor det ikke er muligt at indgå en »open skies-aftale«;
13. opfordrer Kommissionen til i sådanne tilfælde at udvikle fair og gennemsigtige ordninger til fordeling
af trafikrettigheder blandt medlemsstaterne;
14. anmoder om en realistisk dagsorden for forhandlingerne, idet de lande, der skal forhandles med,
vælges på grundlag af klare og fornuftige kriterier samt en analyse af deres økonomiske og lovgivnings-
mæssige situation;
15. foreslår, at disse kriterier indeholder økonomiske aspekter, idet der gives forrang til lande, der har
væsentlig betydning for det europæiske marked, især USA, Rusland og Kina og også geografiske aspekter,
idet der gives forrang til lande i umiddelbar nærhed af Europa for at udvide det fælles europæiske luftfarts-
område eller for at gennemføre den nye naboskabspolitik;
Lovgivningsmæssig konvergens
16. understreger, at en åbning af markedet altid bør følge efter lovgivningsmæssig konvergens, og at
graden af liberalisering bør knyttes til, i hvor høj grad der er opnået lige markedsvilkår;
Sikkerhed og sikring
17. erkender, at sikkerheds- og sikringsstandarder er af grundlæggende betydning for passagerer, besæt-
ning og luftfartsektoren i almindelighed, og at standarderne i tredjelande ikke altid er på højde med stan-darderne i Den Europæiske Union; bemærker, at EU kunne spille en pionerrolle, når det gælder om at
anvende og håndhæve internationalt anerkendte standarder på globalt plan;
18. foreslår derfor, at der i aftaler med tredjelande henvises til ICAO's (Organisationen for International
Civil Luftfart) og EU's sikkerhedsforskrifter, og at medlemsstater gennem bilateralt samarbejde med DetEuropæiske Luftfartssikkerhedsagentur (EASA) øger deres indsats for at hjælpe tredjelande, der mangler et
tilstrækkeligt sikkerhedsniveau, med at nå dette sikkerhedsniveau;
19. anmoder for at forbedre sikkerheden på kort sigt Kommissionen om inden udgangen af 2006 inden
for rammerne af direktiv 2004/36/EF (»SAFA-direktivet«) (
1) at fremkomme med bedre procedurer for
kontrol af sikkerhed forbundet med tredjelandes luftfartøjer;
20. anmoder Kommissionen om at forelægge et forslag om udvidelse af EASA's kompetence på dette
område;
21. understreger betydningen af, at der udvikles en EU-sikkerhedspolitik for transport, der skal indgå i
forhandlingsdagsordenen for luftfartsaftaler;24.11.2006 C 287 E/86 Den Europæiske Unions Tidende
Tirsdag, 17. januar 2006DA
(1) EUT L 143 af 30.4.2004, s. 76.
Miljø
22. erkender, at luftfartssektoren har adskillige negative miljøvirkninger, navnlig som støjkilde og som
væsentlig medvirkende årsag til klimaændringer, men erkender endvidere, at lufthavne og luftfartsselskaberallerede har gjort og fortsat vil gøre en stor indsats for at nedbringe og undgå støj- og emissions-
forureningen;
23. glæder sig i den forbindelse over Kommissionens meddelelse om mindskelse af klimapåvirkningerne
fra luftfarten (KOM(2005)0459), og ser frem til konkrete politikker for bedre styring af lufttrafikken og foroperationelle procedurer og infrastrukturforhold i lufthavne; ser også frem til andre foranstaltninger sominddragelse af luftfarten i det europæiske handelssystem for emissionsrettigheder med ligebehandling af
luftfartsselskaber inden for og uden for EU;
Sociale område
24. opfordrer derfor indtrængende Kommissionen til at insistere på, at der i nye aftaler indføjes en
henvisning til relevant international lovgivning om sociale rettigheder, navnlig de arbejdsstandarder, der erudformet i Den Internationale Arbejdsorganisations grundlæggende konventioner (ILO 1930-1999),OECD's retningslinjer for multinationale selskaber (1976, ændret 2000) og Rom-konventionen om, hvilken
lov der skal anvendes på kontraktlige forpligtelser (1980);
25. insisterer på, at Fællesskabets sociale lovgivning skal finde anvendelse på beskæftigede, der er ansat
og/eller arbejder i EU-medlemslande, navnlig direktiverne om høring og informering af arbejdstagere(2002/14/EF, 98/59/EF og 80/987/EØF), direktivet om tilrettelæggelse af arbejdstiden for mobile arbejdsta-
gere i civil luftfart (2000/79/EF) og direktivet om udstationering af arbejdstagere som led i udveksling af
tjenesteydelser (96/71/EF);
Gennemførelse af forhandlingerne
26. understreger, at forhandlingerne skal gennemføres i tæt samarbejde med medlemsstaterne, der har
den nødvendige ekspertise og erfaring i at gennemføre sådanne forhandlinger;
27. opfordrer Kommissionen til at sikre, at Europa-Parlamentet og andre relevante aktører både før og
under forhandlingerne underrettes og høres fuldt ud gennem en fastlagt tidsplan for høringen;
*
**
28. pålægger sin formand at sende denne beslutning til Rådet og Kommissionen.
P6_TA(2006)0007
Forbindelserne med Rusland og Kina på luftfartsområdet
Europa-Parlamentets beslutning om forbindelserne med Den Russiske Føderation og
Folkerepublikken Kina på luftfartsområdet (2005/2085(INI))
Europa-Parlamentet ,
— der henviser til forretningsordenens artikel 45,
— der henviser til betænkning fra Transport- og Turismeudvalget (A6-0375/2005),24.11.2006 C 287 E/87 Den Europæiske Unions Tidende
Tirsdag, 17. januar 2006DA